section_heading: Vikinško razdoblje (800. – 1066.)
paragraph_text: Nakon višedesetljetnih sukoba između vojnih i plemenskih poglavara za vlast, Harald I. Hårfager (Harald I. Ljepokosi) je nakon pobjede kraj Hafrsfjorda (potkraj 9. stoljeća) sjedinio pod svojom vlašću cijelu zemlju do Trondheima. Haraldov potomak Olav I. Tryggvason, došavši iz Engleske 995. god., započeo je provoditi proces kristijanizacije zemlje.<ref>Norveška je ostala dijelom Bremenske nadbiskupije sve do 1523. god. Njegovo djelo nastavio je Olav II. Haraldsson, svetac zaštitnik Norveške.<ref>Njegova smrt u bitci kod Stiklestada (1030.) smatra se godinom okončanja kristijanizacije zemlje.